
ஒபதியா என்றால் "தேவனின் அடிமை" என்று அர்த்தம்

ஒபதியா என்ற பெயரைத் தவிர இவனைப்பற்றி வேறு தகவல்கள் தரப்படவில்லை.

வேதாகமத்தில் 13 ஒபதியாக்கள் இருக்கிறார்கள் இவர்களில் ஒருவர் இதை எழுதியிருக்கலாம்.

ஆகாபின் தளபதிகளில் ஒருவனாயிருந்து கர்த்தருடைய தீர்க்கதரிசிகளை கெபியில் ஒளித்து வைத்த ஒபதியா (1இரா 18:3)

யூதாவின் பட்டணங்களில் நியாயப்பிரமாணத்தை கற்பிக்க யூதாவின் ராஜாவான யோசபாத்தினால் அனுப்பிவைக்கப்பட்ட ஒபதியா (2நாளா 17:7)

யூதாவின் ராஜாவான யோசியாவின் காலத்தில் ஆலயத்தை பழுது பார்க்கையில் மேற்பார்வையாளனாயிருந்து உதவிய ஒபதியா (2நாளா 34:12)

நெகேமியாவின் நாட்களில் ஆசாரியனாக இருந்த ஒபதியா (நெகே 10:5)

ஒபதியா பழைய ஏற்பாட்டின் மிகச்சிறிய புத்தகம்.

இது ஏதோமுக்கு எதிரான தீர்க்கதரிசன புத்தகம்.

அதிகாரம் 1
வசனங்கள் 21

ஒபதியாவின் தீர்க்கதரிசனம் தனிச்சிறப்பு வாய்ந்தது. அதற்குக் காரணம் அது யூதாவைக் குறித்தோ அல்லது இஸ்ரவேலைக் குறித்தோ தீர்க்கதரிசனம் உரைக்காமல் ஏதோம் தேசத்தின் பாவங்களையும் அதன் மீது வரவிருக்கும் தண்டனையைக்குறித்துமே பேசுகிறது.

எதோமியர்கள் ஈசாக்கு ரெபேக்காள் ஆகியோரின் குமாரனும் யாக்கோபின் சகோதரனுமான ஏசாவின் சந்ததியார் (ஆதி) 25:1934). ஏசாவுக்கு கொடுக்கப்பட்ட புனைபெயர் "ஏதோம்" ஏதோம் என்றால் சிவந்த என்று பொருள். ஒருவேளை அவன் சிவந்த ரோமம் உள்ளவனாயிருந்ததினால் அந்தப்பெயர் வந்திருக்கலாம்.

இறுதியாக ஏசா சேயீர் மலைநாட்டில் குடியேறினான். ஓரியர்கள் என்று அழைக்கப்பட்டவர்களோடு இவனது சந்ததி கலந்தது. (ஆதி 36:8-46)

ஏசா தனது சேஷ்டபுத்திர பாகத்தை அலட்சியம் பண்ணினான்.

 சேஷ்டபுத்திர பாகத்தை கொண்டிருக்கிறவன் தேவனோடு தொடர்பிலிருக்கி றவன், அவனே அந்தக் குடுப்பத்தின் ஆசாரியன், அவனோடு தேவனுடைய உடன்படிக்கை இருந்தது. தேவனோடு ஐக்கியமாயிருக்கிறவன்.

ஏசா சொன்னதின் உண்மையான பொருள் என்னவெனில் "தேவனோடு ஐக்கியமாயிருப்பதை காட்டிலும் ஒரு கோப்பை கூழே எனக்கு வேண்டும்".

 நான் உங்களைச் சிநேகித்தேன் என்று கர்த்தர் சொல்லுகிறார்; அதற்கு நீங்கள்: எங்களை எப்படிச் சிநேகித்தீர் என்கிறீர்கள்; கர்த்தர் சொல்லுகிறார்: ஏசா யாக்கோபுக்குச் சகோதரன் அல்லவோ? ஆகிலும் யாக்கோபை நான் சிநேகித்தேன். ஏசாவையோ நான் வெறுத்தேன்; மல்கியா 1:2-3

யாக்கோபை நான் சிநேகித்தேன். ஏசாவையோ நான் வெறுத்தேன்; என்று தேவன் சொன்னது நமக்கு அதிர்ச்சியாக இருக்கிறதல்லவா?

அதற்கான விளக்கம் ஓபதியாவின் புத்தகத்தில் இருக்கிறது.

எகிப்திலிருந்து புறப்பட்ட இஸ்ரவேலர் வாக்களிக்கப்பட்ட நிலப்பரப்பிற்கு செல்லுகையில் எதோமியரின் நாட்டை கடந்துபோக முயன்றபோது அதற்கு அனுமதிக்கவில்லை. (எண் 20:14-21)

ஏதோமியர் சவுலுக்கு எதிர்த்து நின்றார்கள் தாவீதும், சாலொமோனும் அவர்களை வெற்றிக்கொண்டார்கள் (1சாமு 14:47, 2சாமு 8:14, 1இரா 9:26)

 யூதாவின் ராஜாவாகிய யோசபாத்தின் காலத்தில் யூதாவின் மீது தாக்குதல் தொடுக்க வந்த மோவாபியரோடும், அம்மோனியரோடும் ஏதோமியரும் சேர்ந்துகொண்டு வந்தபோதும் தேவன் யூதாவிற்காக யுத்தம் செய்து அவர்களை தோற்கடித்தார் (2நாளா 20:1-27 துதியினால் ஜெயித்த பிரபலமான யுத்தம்)

ஏதோமியர் யூதாவின் ராஜாவான யோராமிற்கு எதிராக கலகம்செய்து வெற்றிபெற்றார்கள் (2இரா 8:16-22)

யூதாவின் ராஜாவான அமத்சியா அவர்களை அடக்கி மறுபடியும் அவனது ஆளுகைக்குள் கொண்டு வந்தான் (2இரா 14:9-11)

ஏதோமியர் மீண்டும் யூதாவின் ராஜாவான ஆகாஸின் நாட்களில் தாக்குதல் நடத்தினார்கள் (2நாளா 28:17)

 நூற்றாண்டுகள் கழித்து ராஜாவான பெரிய ஏரோது ஒரு ஏதோமியன் (லூக் 1:5)

ஏதோம் "நீ முற்றிலும் சங்கரிக்கப்பட்டுப்போவாய்''

ஏசாவின் வம்சத்தில் மீதியிராதபடி பட்சிக்கப்படுவார்கள்;

கிபி 70ம் ஆண்டின் அழிவோடு அவர்கள் வரலாற்றிலிருந்து மறைந்து போனார்கள்.

1.ஏதோமியர்கள் தங்கள் இயற்கை பாதுகாப்பை குறித்து பெருமையுள்ளவர்களாய் இருந்தார்கள்.

 ஒரு காலத்தில் ஏதோமியரின் தலைநகராக இருந்த சீலா என்று அறியப்பட்ட புராதன நகரமான பெட்ரா இயற்கையாக மிகப்பாதுகாப்பான இடம்.

இந்த நகரம் பாறைகளுக்கிடையே குடைந்து உருவாக்கப்பட்டிருந்தது. இதற்கு செல்ல ஒரு மைல் நீளமான ஒடுங்கிய பள்ளத்தாக்கு பாதை மாத்திரமே உண்டு.

இந்த பள்ளத்தாக்கு பாதையின் முடிவில் கற்பாறைகளில் குடைந்து உருவாக்கப்பட்ட அழகிய நகரம் இருந்தது. ஒரு இராணுவதினாலும் அழிக்கவே முடியாது என்று தோன்றியது.

2.ஏதோமியர்கள் தங்கள் ஞானத்தை குறித்து பெருமையுள்ளவர்களாய் இருந்தார்கள்.

ஏதோமின் மனிதர்கள் குறிப்பாக தேமான் நகரத்தார் அவர்களது ஞானத்திற்கு புகழ்பெற்றவர்களாயிருந்தார்கள்.

 கிழக்கத்திபுத்திரர் என்று பழைய ஏற்பாட்டில் குறிப்பிடப்பட்டவர்கள் ஏதோமியர்களே. கிழக்கத்திபுத்திரரின் ஞானம் குறித்து 1இரா 4:30ல் காணலாம்.

எரேமியா 49:7ல் தேமானிலே இனி ஞானமில்லையோ? ஆலோசனை விவேகிகளைவிட்டு அழிந்ததோ? அவர்களுடைய ஞானம் கெட்டுப்போயிற்றோ?

3.ஏதோமியர்கள் தங்கள் கூட்டுச் சேர்ந்திருக்கிறவர்களை குறித்து பெருமை யுள்ளவர்களாய் இருந்தார்கள். அந்தக் கூட்டணியின்மேல் நம்பிக்கை வைத்தார்கள்.

அவர்களோடு சமாதானமாயிருந்த மனிதர்கள் 1:7

 அவர்கள் கூட்டுச்சோந்திருக்கிறதினால் பலம் மிக்கவர்களாயிருக்கிறார்கள் என்று நம்பி அந்தப்பலத்தினால் பெருமையுள்வர்களாயிருந்தார்கள்.

